  Туспуктэм: Григорий Фомин Майя Бывальцева 6+ Искусствоосъя «П. И. Чайковскийлэн вордскем шаераз» («На Родине П. И. Чайковского») 66-тӥез фестиваль 7-9 пӧсьтолэзе Ижкарын но Воткаын ортчоз. Программае вить концерт пыроз, со пӧлын академ классика, джаз, туала эктонъя устолык. Со сярысь Удмуртиысь тӧролэн но кивалтэтлэн пресс-службазы ивортӥз. Фестивале асьме вакытысь одӥгез тужгес азинлыко пианист, П. И. Чайковский нимо XI калыккуспо вожвылъяськонлэн лауреатэз Фредерик Кемпф (Великобритания), СССР-ысь калык артист Юрий Башмет но солэн «Солисты Москвы» камерной ансамблез, Уралысь егитъёслэн симфони оркестрзы (дирижёрзы – Дмитрий Филатов, Екатеринбург), LRK Trio джаз ансамбль (Москва), Удмуртиысь филармонилэн камерной оркестрез (дирижёрзы – Николай Роготнев) пыриськозы. Фествиалез усьтон Ижкарын «Динамо» стадионын ортчоз, отчы пыриськись артистлэсь нимзэ радъясьёс уг шараяло на. « Пётр Ильич Чайковский млпаз, солэн крезьгурез мед вӧлмоз, адямиослы кужым но буйгатскон мед сётоз шуыса. Крезьгурчилэн малпанэз быдэсмиз -  Чайковскиез быдэс дуннеысь миллионъёсын адямиос кылзо но ярато, нош Россиысь тужгес вашкалаез фестиваль, кудӥз солэн Шараез, Удмуртиын, ортче – солэсь генийзэ гажаса сӥё-дано карон » Александр Бречалов, Удмуртилэн тӧроез Фестивальлы луыса элькунамы улӥсьёс Россиысь но кунгож сьӧрысь быдӟым крезьгурчиослэн ужъёсынызы, крезьгурасьёсын тодматско.   Концертъёс Удмуртиысь филармониын но Воткаысь лулчеберетъя «Юбилейный» дворцен ортчозы. Билетъёсты филармонилэн сайтаз но кассаяз вузало ни. 2022-тӥ арын фестивальлэн концертъёсаз 11 сюрслэсь трос адями ветлӥз, нош онлайн-трансляциосты быдэс дуннеысь 2 миллионлэсь трос адями учкиз. Тегъёс: фестиваль крезьгур Чайковский Ижкар Вотка Удмуртия  